CELEX: 62009TN0517
Language: et
Date: 2009-12-21 00:00:00
Title: Kohtuasi T-517/09: 21. detsembril 2009 esitatud hagi — Alstom versus komisjon

27.2.2010   
            
            
               ET
            
            
               Euroopa Liidu Teataja
            
            
               C 51/40
            
         21. detsembril 2009 esitatud hagi — Alstom versus komisjon
   (Kohtuasi T-517/09)
   2010/C 51/76
   Kohtumenetluse keel: prantsuse
   
      Pooled
   
   
      Hageja: Alstom (Levallois Perret, Prantsusmaa) (esindajad: advokaadid J. Derenne ja A. Müller-Rappard)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 7. oktoobri 2009. aasta otsus asjas COMP/F/39.129 — Jõutrafod, ja
            
         
               —
            
            
               tühistada komisjoni peaarvepidaja 10. detsembri 2009. aasta otsus;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Käesolevas hagis palub Alstom esiteks tühistada komisjoni 7. oktoobri 2009. aasta otsus K(2009) 7601 lõplik — Jõutrafod, EÜ artikli 81 (nüüd ELTL artikkel 101) ja EMP artikli 53 kohaldamise menetluses, mis käsitleb jõutrafode kartelli Euroopa turul, ja teiseks tühistada komisjoni peaarvepidaja 10. detsembri 2009. aasta otsus, millega jäeti rahuldamata Alstomi taotlus finantstagatiseks käesoleva hagiga algatatud menetluse käigus.
   Komisjoni 7. oktoobri 2009. aasta otsuse tühistamise nõude toetuseks esitab hageja kolm väidet, mille aluseks on:
   
               —
            
            
               solidaarsuse suhtes kohaldatavate õigusnormide rikkumine, kuna komisjon tegi ühe rikkumise eest solidaarselt vastutavaks kaks ettevõtet, mida komisjon ei oleks individuaalselt ja autonoomselt saanud pidada rikkumise eest otseselt ja formaalselt vastutavaks;
            
         
               —
            
            
               ELTL artikli 296 rikkumine, kuna vaidlustatud otsuses on:
               
                           —
                        
                        
                           ebapiisavad põhjendused mõju osas liikmesriikidevahelisele kaubandusele;
                        
                     
                           —
                        
                        
                           põhjenduste puudumine komisjoni kinnituse osas, mille kohaselt Alstom ei ole emaettevõtte vastutuse eeldust tütarettevõtete tegevuses ümber pööranud ega ole näidanud tütarettevõtte autonoomiat;
                        
                     
                           —
                        
                        
                           põhjenduste vastuolu Alstomi ja Alstom T&D SA samaaegne vastutuse osas;
                        
                     
         
               —
            
            
               ELTL artikli 101 rikkumine seoses reeglitega, mis puudutavad võimalust karistada emaettevõtjaid nende tütarettevõtete sooritatud rikkumiste eest, kuivõrd komisjon tugines kohtupraktikale, mis rikub Euroopa Liidu õigust ja mille peab seetõttu jätma kõrvale, et kuna see loob kohtuotsuse kaudu ümberlükkamatu eelduse põhimõtte, mis ei tugine mitte turu autonoomial või käitumisel, vaid majanduslikel, õiguslikel ja organisatsioonilistel sidemetel, mis on kõigile ettevõtete gruppidele omased iseloomujooned.
            
         Peaarvepidaja 10. detsembri 2009. aasta otsuse tühistamise nõude toetuseks esitab hageja järgmised väited, mille aluseks on:
   
               —
            
            
               õigusliku aluse puudumine, kuna otsus jätta rahuldamata taotlus finantstagatise saamiseks komisjoni 7. oktoobri 2009. aasta otsuse tühistamise menetluse käigus ei olnud õiguslikult põhjendatud ei nõukogu finantsmääruse nr 1605/2002 (1) ega selle komisjoni rakendusmääruse nr 2342/2002 (muudetud määrusega nr 1248/2006 (2)) alusel;
            
         
               —
            
            
               õiguskindluse kaitse põhimõtte rikkumine, kuna peaarvepidaja otsus eiras komisjoni varasemal kitumisel tuginevaid ootusi;
            
         
               —
            
            
               võrdsuspõhimõtte rikkumine, kuivõrd komisjoni peaarvepidaja uus lähenemine ilma eelneva avaldamise või üleminekumeemeteta, asetas Alstomi ebavõrdsesse olukorda võrreldes trahvi saanutega, kes oleks pidanud saama finantstagatise enne selle lähenemisviisi muutmist;
            
         
               —
            
            
               tõlgendamisvea avaliku parandamise kohustuse rikkumine juhul, kui Üldkohus otsustab, et komisjoni ellu viidud praktika ei olnud kooskõlas kohaldatava finantsmäärusega.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 227, lk 3; ELT eriväljaanne 01/04, lk 145).